14/08/2019 | Administración LocalMunicipal
Melide
Publicación das bases reguladoras para a convocatoria de axudas a prol da natalidade no concello de Melide (ano 2019)

EDICTO Publicación das bases reguladoras para a convocatoria de axudas a prol da natalidade no concello de Melide (ANO 2019) BASES REGULADORAS PARA A CONVOCATORIA DE AXUDAS A PROL DA NATALIDADE NO CONCELLO DE MELIDE (ANO 2019) 1.–OBXECTO. O obxecto destas bases consiste no establecemento de medidas complementarias de apoio ás unidades familiares do Concello de Melide mediante o deseño de mecanismos que axuden a fixar a poboación evitando deste xeito o despoboamento.2.–REQUISITOS DOS BENEFICIARIOS. Serán beneficiarios/as destas axudas os/as pais/nais que estén empadroados/as en Melide que teñan ou adopten un/unha fillo/a no período comprendido entre o 30 de outubro de 2018 e o 31 de outubro de 2019 e cumpran os seguintes requisitos:  Os pais, ou polo menos, un deles, deberán estar empadroados no Concello de Melide cunha antelación mínima á data do parto ou adopción de 6 meses.  Os/as nenos/as nados/as, ou adoptados/as, deberán inscribirse no padrón de habitantes do Concello de Melide.  O/a solicitante da axuda deberá comprometerse a seguir empadroado/a no Concello, tanto el/a como os/as nenos/as, por un período de catro anos dende o nacemento ou adopción.  O empadroamento suporá a residencia efectiva, polo que tanto o/a beneficiario/a como os seus fillos/as, deberán vivir habitualmente en calquera das parroquias do Concello de Melide. Esta circunstancia poderá ser comprobada en calquera momento polo Concello solicitando os informes que procedan.3.–TIPOS E CUANTIAS DAS AXUDAS. As axudas serán como máximo de 300,00 € por cada fillo/a nado/a ou adoptado/a entre o 30 de outubro de 2018 e o 31 de outubro de 2019.4.–FORMA E PRAZO DE XUSTIFICACIÓN DA AXUDA. As solicitudes das axudas reguladas na presente convocatoria, cubertas no modelo normalizado habilitado para tal fin (anexo I) e debidamente asinadas presentaránse no Rexistro Xeral do Concello de Melide. As solicitudes deberán ir acompañadas, inexcusablemente da seguinte documentación (orixinal ou copia debidamente compulsada):  Certificado de padrón e convivencia da unidade familiar, expedido polo Concello, donde figure a data de alta no padrón de habitantes.  Fotocopia compulsada do libro de familia e do DNI do/a solicitante.  Copia do auto xudicial de adopción.  Declaración xurada das axudas solicitadas ou recibidas pola mesma finalidade.  Compromiso de seguir empadroado/a no Concello de Melide por un período mínimo de catro anos.  Compromiso de proceder á devolución da axuda no caso de deixar de cumprir algún dos requisitos necesarios para ser beneficiario da mesma, ou ben cando sexa probado por parte do Concello que non se cumpre algún dos mencionados requisitos.  Certificación dos datos bancarios donde se pretenda recibir o importe da axuda.  Certificado de estar ao corrente coas obrigas tributarias coa Administración Tributaria Estatal.  Certificado de estar ao corrente coas obrigas tributarias coa Administración Tributaria da Comunidade Autónoma de Galicia.  Certificado de estar ao corrente coas obrigas tributarias coa Seguridade Social. O Concello de Melide comprobará de oficio que o solicitante se atopa ao corrente coa facenda local, emitíndose a tales efectos o correspondente informe por parte da tesourería municipal. Prazo. –O prazo de presentación de solicitudes no Rexistro do Concello de Melide será dende o día seguinte ao que se produciu o nacemento ou adopción e finalizará o 15 de novembro de 2019.5.–PUBLICIDADE. A presente convocatoria de axudas publicarase no Boletín Oficial da Provincia, no taboleiro de anuncios así como na páxina web do Concello de Melide para xeral coñecemento.6.–PROCEDEMENTO. A) INSTRUCIÓN E ÓRGANO INSTRUCTOR. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a proposta de resolución, será a concelleira de Política Social, Igualdade e Saúde así como as traballadoras sociais do Concello de Melide. O órgano instructor, á vista do expediente e do informe da Comisión Avaliadora formulará a proposta de resolución provisional, na que expresará o cumprimento dos requisitos e a relación nominal dos/as solicitantes para a concesión das axudas. Se na instrución fosen tidos en conta outros feitos ou datos distintos dos achegados polos/as interesados/as ou se non se achega toda a documentación requirida para solicitar estas axudas, notificaráselle a estes a proposta de resolución, concedéndolles un prazo de dez días para que presenten as alegacións que estimen pertinentes e/ou a documentación requirida. Á vista das alegacións e/ou documentación presentadas, o órgano instructor formulará a proposta de resolución definitiva. De non presentarse alegacións, ou no caso de que este trámite non fose necesario con arranxo ó parágrafo anterior, a proposta de resolución provisional terá automaticamente o carácter de proposta de resolución definitiva. B) COMISIÓN AVALIADORA. A Comisión Avaliadora estará composta polo alcalde do Concello de Melide, a concelleira de Política Social, Igualdade e Saúde así como as traballadoras sociais do Concello de Melide. A Comisión Avaliadora elevará a proposta de concesión ó Alcalde-Presidente a través do órgano instructor na que se concretará individualmente para cada beneficiario/a o resultado da avaliación realizada. C) RESOLUCIÓN. O órgano competente para a concesión das axudas será a Xunta de Goberno Local, previo informe da Intervención municipal. O prazo para resolver comezará a computar dende o día seguinte ao 15 de novembro de 2019, data en que finaliza o período de presentación das solicitudes e rematará o 31 de decembro de 2019. Transcorrido o devandito prazo sen que se ditase resolución expresa, poderá entenderse desestimada a concesión da axuda ou subvención. O acordo de concesión ou denegación será motivado, quedando constancia no expediente dos fundamentos da resolución que se adopte. A modificación de calquera das circunstancias que se tiveran en conta para a concesión das mesmas, que deberá ser posta en coñecemento do Concello, poderá dar lugar á modificación da resolución.7.–COMPATIBILIDADE CON OUTRAS AXUDAS. A axuda contemplada nas presentes bases será compatible con calquera outra axuda coa mesma finalidade que poidan obterse doutros organismos públicos.8.–FINANCIAMENTO. As accións incluídas nesta convocatoria financiaranse con cargo á aplicación orzamentaria 2311/480.00 do orzamento municipal para o 2019, que é o prorrogado do exercicio 2018, ata un total de 15.000 € para o dito exercicio, sendo que a cantidade individual das ditas axudas é de 300 €, sempre que a cantidade total das axudas non supere os 15.000€. Se das solicitudes que cumpren cos requisitos sinalados nesta convocatoria se deriva un gasto que supera a dita contía de 15.000 €, esta será repartida de xeito igualitario entre todas elas, tendo en conta neste suposto que se establece un límite máximo individual de 300 €. 9.–NORMATIVA SUPLETORIA. En todo o non previsto nestas bases, aplicarase o disposto nas Bases de execución do orzamento xeral do Concello de Melide para exercicio 2019, que son as prorrogadas do 2018 así como o disposto na Ordenanza número 29 xeral de subvencións do Concello de Melide, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006, do 21 de xullo, polo que se aproba o regulamento da lei xeral de subvencións e demais normativa de réxime local aplicable. Melide, 5 de agosto de 2019. O alcalde José Manuel Pérez Penas ANEXO I AXUDAS PARA APOIO Á NATALIDADE Nome e apelidos do solicitante: DNI n.º: Enderezo: Teléfono: Datos do/a cónxuxe ou parella (se é o caso): Nome e apelidos: DNI n.º: Datos do/a fillo/a: Nome e apelidos: Data de nacemento ou adopción: DATOS BANCARIOS: – Caixa ou banco: – Sucursal: – IBAN (24 díxitos): – Titular: – DNI: Melide,. de. de. Sinatura do solicitante ou persoa que o representa ALCALDE-PRESIDENTE DO CONCELLO DE MELIDE COMPROMISO DE EMPADROAMENTO E DEVOLUCIÓN DA AXUDA POR INCUMPRIMENTO DALGÚN REQUISITO Don/a …………………………………………., con DNI n.º …………………. e domicilio en …………………… COMPROMÉTOME: – A seguir empadroado/a e con residencia efectiva, tanto eu como o/a meu/miña fillo/a, no Concello de Melide por un período mínimo de catro anos. – Á devolución desta axuda no caso de incumplir algún dos requisitos esixidos para a súa concesión. Melide, …. de ….……. de ………. Asdo.: DECLARACIÓN XURADA Don/a …………………………………., con DNI n.º ……………………. e domicilio en …………………. DECLARO BAIXO XURAMENTO:  Que non teño nin solicitada, nin recibida, nin pendente de resolución, ningunha outra axuda pola mesma finalidade en ningunha administración pública ou organismo competente.  Que teño solicitada, e/ou recibida, ou pendente de resolución axuda pola mesma finalidade coa seguinte identificación:________________________________________ Así o fago constar donde conveña. Melide, …. de ………………. de ………. Melide, 9 de agosto de 2019. O alcalde, José Manuel Pérez Penas